Lars P. Jensen
Lars P. Jensen, Lars Peter Jensen, 1909-1986, dansk politiker. Jensen var udlært som kommis og blev tidligt aktiv i DSU. Han var MF for Socialdemokratiet 1945-66, handelsminister 1960-61 og indenrigsminister 1961-64 i regeringerne Viggo Kampmann og J.O. Krag. I Krags anden regering fra 1964 blev han atter handelsminister. Han trådte i 1966 ud af politik for at blive bestyrelsesformand i FDB og sad på denne post indtil 1976.